Vampiiride akadeemia

"Vampiiride akadeemia" on ameeriklasest kirjaniku Richelle Meadi paranormaalse romantika žanris noorteromaanide sari. See keskendub dampiiritüdruk Rosemarie "Rose" Hathaway, kes õpib, et saada oma parima sõbra, moroi Vasilisa "Lissa" Dragomiri ihukaitsjaks elule. Õppides Püha Vladimiri Vampiiride Akadeemias strigoisid alistama, satub Rose keelatud romanssi oma juhendaja Dimitri Belikoviga. Mida aga paljud ei tea, on see, et Rose'l ja Lissal on vaimne side.

Sarja esimene raamat "Vampiiride akadeemia" ilmus 2007. aastal, millele järgnes 2008. aastal "Külmavõetud". Sarja kolmas raamat "Varju suudlus" ilmus samuti 2008. aastal ja neljas raamat "Verevanne" nägi ilmavalgust 2009. aastal. Viies raamat "Vaimuväe kütkes" ja kuues raamat "Viimne ohver" ilmusid 2010. aastal. 2013. aasta seisuga oli sarja müüdud 8 miljonit eksemplari 35 riigis.

Sarja esimesest raamatust on valminud Mark Watersi käe all film, milles mängivad peaosi Zoey Deutch, Lucy Fry, Danila Kozlovsky ja Dominic Sherwood. Film avaldati 7. veebruar 2014 The Weinstein Company poolt, see oli nii rahaliselt kui ka kriitikute arvates läbikukkumine. 15. september 2022 ilmus Vampiiride akadeemia teleseriaal, mis tühistati peale ühte hooaega.

 Ülevaade 

 Vampiiride Akadeemia: Rose Hathaway on dampiir, oma parima sõbra Lissa, moroi vampiiriprintsessi, ihukaitsja. Nad on mõnda aega jooksus olnud, kuid nüüd tagasi toodud Püha Vladimiri kooli – just sellesse kohta, kus neid ähvardav oht on kõige suurem. Rose ja Lissa tõmmatakse keelatud armuloosse, Akadeemia halastamatusse seltsiellu ja sõnulkirjeldamatutesse öistesse rituaalidesse. Kuid nad peavad olema ettevaatlikud, et strigoid – kõige verejanulisemad ja ülimalt ohtlikud vampiirid – ei saaks Lissat igaveseks muuta üheks endi hulgast.
 Külmavõetud: Rose armastab Dimitrit, Dimitri vist armastab Tašat ja Mason annaks oma elu, et olla koos Rose’iga. Püha Vladimiri Akadeemias on talvevaheaeg, kuid Rose’il ei ole peotuju. Ränga strigoide rünnaku tõttu on koolis häireolukord ja nüüd on akadeemias kaitsjaid nagu murdu – nende seas ka Rose’i ülikriitiline ema Janine Hathaway. Lisaks sellele, et Rose peab pidama maha võitluse emaga, mis on piisavalt halb, tuleb Rose’il silmitsi seista ka tõsiasjaga, et ta juhendaja Dimitri on kellelegi teisele silma heitnud, ning et sõber Mason on temast meeletult sisse võetud. Mis veel hullem, ta kogeb läbi nende vaimse sideme Lissa armuelamusi tema poiss-sõbra Christianiga! Strigoid lähenevad ja akadeemia juhtkond ei kavatse riskida... Sellel aastal on Püha Vladimiri iga-aastane suusareis kohustuslik. Kuid sädelev talvemaastik ja peen suusakuurort Idahos loovad vaid illusiooni turvalisest pelgupaigast. Kui kolm sõpra otsustavad kuurordist pageda, et rünnata surmakülvavaid strigoisid, peab Rose nende päästmiseks ühendama jõud Christianiga. Ent kangelaslikkuse eest tuleb tihti maksta ränka hinda...
 Varju suudlus: Püha Vladimiri akadeemias on kevad ja Rose Hathawayl kooli lõpetamiseni väga vähe aega jäänud. Pärast esimeste strigoide tapmist pole Rose ennast eriti hästi tundnud. Tal on tekkinud sünged mõtted, ta käitub ettearvamatult ning mis kõige hullem... ta on vist hakanud vaime nägema. Samal ajal, kui Rose kahtleb oma terves mõistuses, tekivad uued komplikatsioonid. Lissa hakkab jälle katsetama võlukunsti, nende vaenlane Viktor Daškov võib vabadusse pääseda ning Rose’i keelatud suhe Dimitriga soojeneb taas. Ent kui surmaoht, mida keegi tulemas ei näinud, muudab kogu nende maailma, peab Rose ka oma elu mängu panema – ja valima kahe inimese vahel, keda ta kõige rohkem armastab...
 Verevanne: Kui kaugele kavatseb Rose minna, et oma lubadust täita? Hiljutine strigoide rünnak Püha Vladimiri Akadeemiale oli kooli ajaloos hukutavaim, selles said surma nii moroidest õpilased, õpetajad kui ka kaitsjad. Hullem veel – strigoid võtsid endaga kaasa mõned ohvrid – nende seas ka Dimitri. Noormees pigem sureks, kui muutuks strigoiks, ja nüüd peab Rose hülgama oma parima sõbra, Lissa, keda ta on vandunud iga hinna eest kaitsta, et täide saata see, mida Dimitri oli tal kaua aega tagasi palunud teha. Ent kui kaalul on rohkem kui elu, kuidas ta suudab hävitada inimese, keda armastab üle kõige siin ilmas?.
 Vaimuväe kütkes: Rose’i elu ei kuulu mitte kunagi talle endale. Ta on surmaga võidu jooksnud sellest õnnetusest saadik, mis sidus ta igaveseks kokku oma parima sõbra Lissaga, keda ta on tõotanud kaitsta, tulgu mis tuleb. Ent Rose võib küll põgeneda, aga Dimitri saab ta niikuinii kätte. Ilmselt tüdis Dimitri ootamast. Ta haaras mind õlast ja tõmbas enda poole, punastes silmades sähvimas võidukas pilk. Selles kitsas ruumis ei olnud tal tõenäoliselt rohkem vajagi, et mind tappa. Seekord oli tal kõik, mida ta tahtis.
 Viimne ohver: Kõik kandub põlvest põlve edasi – praegusesse hetke. Mõrv. Armastus. Armukadedus. Ja ülim ohver. Kuninganna on surnud ja moroide maailm ei saa enam kunagi endiseks. Nüüd, mil Rose’i ootab ebaõiglane hukkamine ja Lissa osaleb surmavõitluses kuningatrooni pärast, leiavad tüdrukud, et on sunnitud lootma vaenlaste peale ja kahtlema nendes, keda arvasid võivat usaldada… Aga mis siis, kui tõeline vabadus tähendab, et ohvriks tuleb tuua kõige tähtsam? Teineteist.

 Peategelased 

 Rosemarie "Rose" Hathaway, jutustaja. Püha Vladimiri Akadeemias kaitsjaks õppiv dampiirist teismeline Rose, kellel on Lissaga vaimuside peale seda, kui Lissa võlujõud Rose'i ellu äratas. Rose armub oma mentorisse Dimitrisse, kes on temast vanem.
 Vasilisa "Lissa" Dragomir on moroi, viimane kuninglikest Dragomiridest ja Rose'i parim sõber. Haruldase maagiavormi (vaimu) kasutajana suudab ta surnuid ellu äratada, tervendada ja kasutada käsuhäält. Temal ja Rose'il on kogu sarja vältel vaimuside.
 Dimitri Belikov on 24-aastane vene dampiir ja kaitsja. Ta on Rose'i armastatu.
 Christian Ozera on moroi ja Lissa armastatu. Ta vanemad muutusid meelega strigoiks, mistõttu on inimesed tema suhtes umbusaldavad.
 Adrian Ivashkovon moroist vaimuväe kasutaja, kes oli Rose'iga suhtes.
 Mia Rinaldi on moroist vee kasutaja. Algselt Rose'i ja Lissa vaenlane ja hiljem sõber.
 Abe Mazur on Rose'i isa ja mõjukas moroi, keda Rose varem ei tundnud. Tal on veidrad võrgustikud ja gangsteri tehingud, et tütre jaoks probleeme lahendada. Rose tutvub temaga alles neljandas raamatus.
 Sydney Sage on range, kuid sõbralik alkeemik, kes aitab Rose'il leida Dimitri ning aitab neil põgeneda, hiljem näeme teda oma tegude eest kinni peetuna.

 Spin-off 

Spin-off sarja Verevalem keskmes on alkeemik Sydney Sage ja teised Vampiiride akadeemia sarjast tuttavad tegelased. Sarjas on kuus raamatut.

Sarja Verevalem esimene raamat ilmus 23. augustil 2011. 2013. aasta märtsis jõudis see The New York Timesi bestsellerite edetabelis teisele kohale. 12. juunil 2012 järgnes sellele "Kuldne liilia", mis debüteeris esimesena The New York Timesi bestsellerite edetabelis. Kolmas raamat "The Indigo Spell" ilmus 12. veebruaril 2013. Neljas raamat "The Fiery Heart" ilmus 19. novembril 2013. Viies raamat "Silver Shadows" ilmus 29. juulil 2014. Viies raamat "Silver Shadows" ilmus 29. juulil 2014. Kuues raamat, "The Ruby Circle", ilmus 10. veebruaril 2015.

 Adaptatsioonid 

 Film 
2010. aasta juunis sai Preger Entertainment Vampiiride akadeemia raamatusarja filmiõigused. 6. juulil teatasid nad, et produtsent Don Murphy liitus nendega, et aidata sarja esimene raamat suurele ekraanile tuua.

17. detsembril 2012 palgati Daniel Waters esimese romaani põhjal stsenaariumi kirjutama. On 1. veebruaril 2013 teatati, et Rose Hathaway, Lissa Dragomiri ja Dimitri Belikov rollides mängivad vastavalt Zoey Deutch, Lucy Fry ja Danila Kozlovsky . Võtted algasid 28. mail 2013 Londonis,[19] Inglismaal Buckinghamshire'is Pinewood Studios ja lõppesid ametlikult 20. juulil 2013,'The Vampire Academy' casts Mason Arhiiviversioon seisuga 29. juuni 2013 Hypable.com (2013-05-10). Retrieved on 2013-05-11. at Pinewood Studios in Buckinghamshire, England and officially ended on July 20, 2013.

Film ilmus Põhja-Ameerikas 7. veebruaril 2014 ja ülemaailmselt sama aasta märtsist juulini. Seda levitas Ameerika Ühendriikides The Weinstein Company. Film ebaõnnestus rahaliselt, teenides kogu maailmas 30 miljoni dollari suuruse eelarvega vaid 15,4 miljonit dollarit. 

Vaatamata filmi rahalisele ebaõnnestumisele teatas Preger Entertainment 4. augustil 2014, et on leidnud investorid teisel romaanil põhinevale järjele. Siiski, et veenda neid, et nõudlus on piisav, käivitasid nad Indiegogo rahakogumise kampaania, et aidata rahastada ülejäänud tootmiskulusid. Kampaania käivitati 6. augustil 2014 ja stsenaariumi kirjutamiseks palgati Piers Ashworth. Kampaania eesmärki ei saavutanud, mistõttu projekt tühistati.

 Televisioon 
2021. aasta mais teatas Peacock, et teliis Julie Plecilt raamatutel põhineva seriaali. Seriaal tühistati peale ühte hooaega.

 Graafiline romaan 
Esimesel Vampiiride akadeemia sarja raamatul põhinev graafiline romaan ilmus 23. augustil 2011. Selle kohandas sobivaks Leigh Dragoon ja illustreeris Emma Vieceli. 2012. aasta mais ilmus ka graafiline romaan sarja teise raamatu "Külma suudlus" põhjal.

 Viited 

Kategooria:Romaanisarjad